**"Fantastiline härra Reinuvader"** on 2009. aastal ilmunud *stop-motion* animakomöödia, mille lavastas Wes Anderson. Stsenaristideks on samuti Wes Anderson koos kaasautori Noah Baumbachiga. Filmi süžee põhineb kirjaniku Roald Dahli 1970. aastal ilmunud lasteraamatu põhjal. 

Filmi tegelastele andsid hääle George Clooney, Meryl Streep, Jason Schwartzman, Bill Murray, Willem Dafoe, Owen Wilson, Wallace Wolodarsky, Eric Chase Anderson, Michael Gambon, Jarvis Cocker, Wes Anderson, Robin Hurlstone, Hugo Guinness, Helen McCrory, Juman Malouf, Karen Duffy, Roman Coppola, Jeremy Dawson, Garth Jennings, Brian Cox, Tristan Oliver, James Hamilton, Steven M. Rales, Rob Hersov, Jennifer Furches, Allison Abbate, Molly Cooper, Adrien Brody, Mario Batali ja Martin Ballard. 

Film räägib ühest rebasest härra Reinuvaderist, (hääle andnud George Clooney), kelle vargil käimise tõttu peab põdema mitte üksnes tema armastatud perekond, vaid ka ülejäänud metsaasukad. Röövimiste tagajärjel hakkavad kolm tähtsat farmerit – Boggis (Robin Hurlstone), Bunce (Hugo Guinness) ja Bean (Michael Gambon) – loomade kogukonda jahtima ning terroriseerima. 

Filmi tootis filmistuudio Indian Paintbrush ja Andersoni enda filmistuudio American Empirical Pictures. "Fantastiline härra Reinuvader" oli 53. Londoni filmifestivali avafilm 14. oktoobril 2009. Ameerika Ühendriikides esilinastus  see 13. novembril ning sai kiidusõnu Andersoni lavastuse, huumori ja *stop-motion* animatsiooni eest.

Süžee
-----

Kanalat röövides satuvad härra Reinuvader ning tema abikaasa, Felicity, lõksu, mille tõttu paljastab Felicity härra Reinuvaderile, et on rase ning on aeg leida uus ohutu viis, kuidas elatist teenida. 

Kaks inimaastat (12 rebase aastat) elavad rebased koos oma poja Ashiga augus. Nüüdseks on leidnud härra Reinuvader endale uue töökoha  ajalehe kolumnistina. Tüdinenud augus elamisest ning suuremate unistustega, otsustab Reinuvader koos enda perega uude kohta kolida, eirates enda juristi soovitusi puu sisse mitte kolida, sest puu asukoha lähedal elavad kolm kurikuulsat farmerit – Walt Boggis, Nate Bunce ja Frank Bean, kes ei salli rebaseid. 

Samal ajal kui rebased end sisse elavad, ühineb rebastega ajutiselt Felicity vennapoeg, Kristofferson Silverfox, kelle isa saab pikaajalist kopsupõletiku ravi. Kuigi härra ja proua Fox võtavad Kristoffersoni sõbralikult omaks, leiab Ash, et tema situatsioon on talumatu, kuna tema nõbu on temast peaaegu kõiges üle ja Ash ise jääb teiste silmis tagaplaanile.

Igatsedes taga enda vargapäevi, otsustab härra Reinuvader kaasata enda oppossumist sõbra Kylie oma plaani röövida kõiki kolme farmerit. Kui härra Reinuvader kaasab ka Kristoffersoni tema füüsiliste võimete pärast, tunneb Ash end veel rohkem väljajäetuna. Härra Reinuvader varjab enda plaani oma abikaasa eest, kuid Felicitys hakkab kahtlustama, et tema abikaasa on hakanud jälle vargil käima.

Farmerid on härra Reinuvaderi vargustele järgi jõudnud ja on maru vihaseks saanud. Nad otsustavad tema kodu lähedal oodata kuni nad teda näevad, et saaksid ta ära tappa. Nende kahjuks, teda nähes saavad nad ainult tema sabale pihta, mida üks farmeritest otsustab hakata kandma lipsuna. Pärast esimest rünnakut otsustavad farmerid terve maja hävitada ning siis nad saavad aru, et rebased on endale maa alla tunneli kaevanud ja ära põgenenud. Farmerid teavad, et rebased peaksid mingi hetk tagasi üles tulema, et mitte ära surra vee- ning toidupuuduse tõttu. Sellele järeldusele jõudes, otsustasid farmerid oodata rebaseid tunneli juures. End maa alla kaevates ärritub Felicity härra Reinuvaderi peale enda murtud lubaduse pärast, et ta on jälle varastamisega tegelema hakanud.

Rebased kohtuvad maa all Badgeri ja paljude teiste loomadega, kelle kodud on samuti farmerid hävitanud. Toidupuuduse tõttu~~,~~ otsustab hr Reinuvader loomad kokku kutsuda ning teiste loomadega rünnata koos õelate farmerite farme, mis on hävituste ning loomade tagaotsimise tõttu järelevalveta jäetud. Samal ajal kui loomad söövad, otsustavad Ash ja tema sugulane Kristofferson minna Beani farmi, et tagasi varastada talt hr Reinuvaderi saba, kuid kahjuks jäävad nad farmeri abikaasale vahele ning Kristofferson võetakse pantvangi. 

Kui farmerid lõpuks avastavad, et loomad on neid paljaks varastanud, otsustavad nad tunnelid üle ujutada Beani farmi õunasiidriga, mis sunnib loomi minema enda tunnelitest kanalisatsioonitorru. Hr Reinuvader avastab, et Kristoffersoni tahetakse kasutada tema väljameelitamiseks ning ta otsustab maapinnale minna, et alistuda. Enne kui ta jõuab enda rännakuid alustada, tuleb maa alla tema naist ning poega terroriseerima Rott, kes oli Beani vägivaldne turvamees. Hr Reinuvaderi ning Roti vahelise kakluse käigus sureb rott ning avaldab Reinuvaderile Kristoffersoni asukoha.

Hr Reinuvader kavandab uue plaani, kuidas farmeritele kätte maksta. Ta kutsub nad kokku ning teeskleb, et annab end üles. Ette aimates, et sellele järgneb rünnak, ründavad loomad farmereid vastu ning edukamalt. Rünnakute käigus tekib võimalus hr Reinuvaderil, Kylie~~’~~l ning Ashil siseneda Beani farmi märkatamatult, et Kristoffersoni päästa. Ash päästab Kristoffersoni vabaks ning avaldab enda isale muljet enda kavalate plaanidega, kuidas farmeritele vastu võidelda. Pärast Kristoffersoni edukat päästmist suunduvad loomad tagasi kanalisatsiooni. 

Samal ajal kui farmerid ootavad loomi maapinnal, otsustab loomade kogukond enda maa all elamise mõnusamaks teha. Hr Reinuvader avastab viisi, kuidas edukalt varuda kõikidele toitu nii, et nad maapinnal vahele ei jääks. Ta leiab ühe kanalisatsioonitoru, mis asub täpselt toidupoe all. Suundudes perega toidupoodi, naudivad nad kõik aega üksteise seltsis ning tähistavad uue toiduallika leidmist. Lõpuks üllatab Felicity veel kõiki uudisega, et ta on rase.

Produktsioon
------------

2004. aastal ostsid Joe Roth ja Revolution Studios filmile "Fantastiline härra Reinuvader" õigused. Anderson ütles, et otsustas osaleda filmi produktsioonis sest, et raamatuteose kirjanik Roald Dahl oli üks tema "kangelastest". "Fantastiline härra Reinuvader" oli Andersoni esimene katse kirjaniku loo kohandamisega kino jaoks. 

2007. aasta septembris hakkas näitlejate häälte lindistamine pihta. Anderson otsustas hääli salvestada stuudio asemel õues. Hääled salvestati ennem animatsiooni tegemist .

Režissöör Wes Anderson lisas filmi lisastseene, mis erinesid raamatust, et filmi algust ning lõppu sidusamalt kokku tuua.

Muusika
-------

Filmimuusika komponeeris Alexandre Desplat. Filmi heliribal on ka laule sellistelt artistidel, nagu näiteks The Beach Boys, The Bobby Fuller Four, Burl Ives, Georges Delerue, The Rolling Stones. Filmimuusika album ilmus 3. novembril~~,~~ 2009.

Viited
------

1. ↑  *George Clooney, Bill Murray and Wes Anderson Interview | Flicks and Bits*. (n.d.). Retrieved October 9, 2023, from https://web.archive.org/web/20111009163030/http://www.flicksandbits.com/2009/10/17/george-clooney-bill-murray-and-wes-anderson-interview/42/
2. ↑
3. ↑  Forum Cinemas. (2010). *Fantastiline härra Reinuvader*. https://www.forumcinemas.ee/event/296523/title/fantastiline\_h%C3%A4rra\_reinuvader/
4. ↑  *George Clooney, Bill Murray and Wes Anderson Interview | Flicks and Bits*. (n.d.). Retrieved October 9, 2023, from https://web.archive.org/web/20111009163030/http://www.flicksandbits.com/2009/10/17/george-clooney-bill-murray-and-wes-anderson-interview/42/
5. ↑  Dorey, T. (2012). Fantastic Mr Filmmaker: Paratexts and the positioning of Wes Anderson as Roald Dahl’s cinematic heir. *New Review of Film and Television Studies*, *10*(1), 169–185. https://doi.org/10.1080/17400309.2011.632528
6. ↑  Horowitz, J. (2007, October 12). *MTV Movies Blog » Wes Anderson Enlists Bill Murray For ‘The Fantastic Mr. Fox.’* https://web.archive.org/web/20071012044310/http://moviesblog.mtv.com/2007/09/26/wes-anderson-enlists-bill-murray-for-the-fantastic-mr-fox/
7. ↑  *George Clooney, Bill Murray and Wes Anderson Interview | Flicks and Bits*. (n.d.). Retrieved October 9, 2023, from https://web.archive.org/web/20111009163030/http://www.flicksandbits.com/2009/10/17/george-clooney-bill-murray-and-wes-anderson-interview/42/